*SREDNJIM ŠKOLAMA*

**DANI OTVORENIH VRATA FOI-ja 2022.**

*- POZIV -*

**Fakultet organizacije i informatike** Sveučilišta u Zagrebu ove će godine u mjesecu travnju održati svoje **virtualne *Dane otvorenih vrata***(DOV). Ovogodišnje izdanje održavat će se online, i to u dva termina - u **utorak, 5. travnja 2022. godine od 10:00 sati** i u **utorak, 26. travnja 2022. godine od 16:00 sati**. Događaj je otvoren za sve zainteresirane sudionike, a održat će se na ovoj poveznici <https://bbb.foi.hr/b/vik-to3-5q7-7cw> (pristup će biti omogućen 15 minuta prije početka događanja).

Prijave za događaj otvorene su na ovoj poveznici: <https://docs.google.com/forms/d/e/1FAIpQLSf-92bCv1Oz1ocWhNI9XPvzYNgLheMjKAb8zFRLW1PWeXYfbw/viewform?usp=sf_link> , no pristup će biti omogućen i onima koji se neće prijaviti.

Cilj virtualnih Dana otvorenih vrata je **upoznati učenike završnih razreda srednjih škola** (prvenstveno 3. i 4. razreda), a potencijalno i naše buduće studente, sa **studijskim programima FOI-ja**, koje maturanti mogu upisati nakon što polože ispite državne mature.

Dani otvorenih vrata bit će prilika svim zainteresiranim učenicima, ali i nastavnicima i ostalim zainteresiranim sudionicima da čuju sve informacije važne za upis na FOI, ali i da predstavimo sve prednosti naših studijskih programa, kao i sve druge mogućnosti koje se, uz studiranje, nude našim budućim studentima.

Četiri nova suvremena modula na informatičkom smjeru, moderniziran stručni studij, nove aplikacije za pomoć u studiranju, obavezna stručna praksa u najvećim kompanijama u Hrvatskoj ili u inozemstvu – samo su neke od tema i noviteta na FOI-ju koje ćemo vam predstaviti u okviru virtualnog DOV-a. Uz to, prezentirati ćemo i videom što i kako se radi sa studentima u FOI-jevim laboratorijima za seminarsku nastavu.

Za učenike koji će sudjelovati u navedenim aktivnostima pripremamo i zanimljive nagradne igre u kojima će imati priliku osvojiti FOI promotivne pakete iz FOI webshopa.

Za dodatne informacije možete nas kontaktirati na **dov@foi.hr** ili na broj telefona **042/390 826**.

***Vidimo se na virtualnim Danima otvorenih vrata FOI-ja!***